wickkiey/tamil-wikipedia-markdown huggingface dataset:
# கபிலர் (திருவள்ளுவமாலைப் பாடல்)

**கபிலர்** என்னும் பெயரில் பல்வேறு காலவகளிங் பல்வேறு புலவர்கள் வாழ்ந்துவந்தனர். அவர்களில் திருவள்ளுவமாலை நூலில் குறிப்பிடப்படும் பாடலைப் பாடிய புலவர் ஒருவர். திருக்குறளின் பெருமைகளைப் போற்றிப் பிற்காலத்தில் சில பாடல்கள் எழுதப்பட்டன. அவற்றையெல்லாம் தொகுத்துத் 'திருவள்ளுவமாலை' என்னும் பெயரில் திருக்குறளின் இணைப்பாகச் சேர்த்து வெளியிட்டுள்ளனர். திருவள்ளுவமாலை நூலின் காலம் கி.பி. 11 ஆம் நூற்றாண்டு. அத் தொகுப்பில் **கபிலர்** பாடியதாகப் பாடல் ஒன்று வருகிறது.  

;பாடல்  
தினையளவு போதாச் சிறுபுன் னீர்நீண்ட  

பனையளவு காட்டும் படிததான்- மனையளகு  

வள்ளைக் குறங்கும் வளநாட வள்ளுவனார்  

வெள்ளைக் குறட்பா விரி  

;விளக்கம்  

திருக்குறள் பனித்துளி போல் சிறியதாயினும், அதில் அடங்கியுள்ள பொருள் பனித்துளிக்குள்ளே நிழலாக அடங்கித் தெரியும் மிகப் பெரிய பனைமரம் போன்றது என்று இந்தப் பாடல் தெரிவிக்கிறது.  

## மேற்கோள் குறிப்பு
# ஈ. சரவணபவன்


**ஈசுவரபாதம் சரவணபவன்** (*Eswarapatham Saravanapavan*, பிறப்பு: 15 டிசம்பர் 1953) இலங்கைத் தமிழ் அரசியல்வாதியும், நாடாளுமன்ற உறுப்பினரும், பத்திரிகை வெளியீட்டாளரும் ஆவார். சரவணபவன் யாழ்ப்பாணத்தில் இருந்து வெளிவரும் *உதயன்* மற்றும் சுடரொளி பத்திரிகைகளின் நிருவாகப் பணிப்பாளர் ஆவார்.  

## அரசியலில்
உதயன் பத்திரிகை நிறுவனத்திற்குச் சென்றிருந்தபோது (நவம்பர் 15, 2013)]]  
சரவணபவன் 2010 நாடாளுமன்றத் தேர்தலில் தமிழ்த் தேசியக் கூட்டமைப்பின் சார்பில் யாழ்ப்பாணத் தேர்தல் மாவட்டத்தில் போட்டியிட்டு வெற்றி பெற்று நாடாளுமன்றம் சென்றார்.
# இலங்கை மீயுயர் நீதிமன்றம்



**இலங்கை மீயுயர் நீதிமன்றம்** (*Supreme Court of Sri Lanka*) என்பது இலங்கையின் உச்ச நீதிமன்றம் ஆகும். இலங்கையின் அரசியலமைப்பு விவகாரங்களுக்கு இந்த நீதிமன்றமே இறுதி மேன்முறையீட்டு அதிகாரவரம்பைக் கொண்டுள்ளது.  

## வரலாறு
இலங்கை மீயுயர் நீதிமன்றம் 1801 ஏப்ரல் 18 ஆம் நாள் பிரித்தானியரால் "மூன்றாம் ஜோர்ஜ் மன்னரின் அரச கட்டளை 1801" இற்கிணங்க நிறுவப்பட்டது.  

## அமைப்பு
மீயுயர் நீதிமன்றத்தில் பிரதம நீதியரசர், மற்றும் ஆறு முதல் 10 வரையிலான நீதியரசர்களும் உறுப்பினர்களாக உள்ளனர். இவர்கள் இலங்கை சனாதிபதியின் (அரசுத்தலைவர்) பரிந்துரையின் பேரில் அரசியலமைப்புப் பேரவையின் ஒப்புதலின் பிரகாரம் இலங்கை சனாதிபதியினால் நியமிக்கப்படுகின்றனர்.
# பொன்னகரம் (சிறுகதை)

**பொன்னகரம்,** புதுமைப்பித்தன் எழுதிய சிறுகதை. புதுமைப் பித்தனின் சிறுகதைகள் பொழுதுபோக்குப் புனைவு வகையைச் சேர்ந்தவை அல்ல. அவை ஒவ்வொன்றும் சமுதாயப் பிரச்சனைகளை முன்னிறுத்தி அவரது நகைச்சுவையானச் சாடலுடன் அமைந்தவை. இச்சிறுகதையும் அன்றாடம் காய்ச்சியான ’அம்மாளு’, அடிபட்டுக் கிடந்த தன் கணவனின் பால்கஞ்சி சாப்பிடும் ஆசைக்குப் பணம் சம்பாதித்த நிகழ்வைக் கருவாகக் கொண்டுள்ளது.  

## கதைச் சுருக்கம்
ரயில்பாதையை ஒட்டி அமைந்திருக்கும் ஏழைகளின் ஒரு குடியிருப்புக் பகுதிக்குப் பெயர்தான் இக்கதையின் பொன்னகரம். அங்கு வசித்த பெண்கள் மில்லில் வேலை பார்ப்பவர்கள். அவர்களது அன்றாட வாழ்க்கையே போராட்டம்தான். இக்கதையின் கதாநாயகி அம்மாளும் ஒரு மில் தொழிலாளி. அவள் கணவன் முருகேசன் சொந்தமாக ஜட்கா வண்டி (குதிரை வண்டி) வைத்திருப்பவன். அம்மாளு, முருகேசன், அவனது தாயார், அவனது தம்பி, குதிரையென மொத்தம் ஐந்துபேர் கொண்ட குடும்பம் அவர்களுடையது. சாப்பாட்டுச் செலவும் இன்ன பிறவும் இருவருடைய வருமானத்தில் தான்.  

ஒருநாள் முருகேசனும் குதிரையும் குடித்துவிட்டு குஷியில் ரேஸ் விட்டதில் வண்டி கவிழ்ந்து இருவருக்கும் அடிபட்டது. அடிப்பட்ட முருகேசனின் வீக்கத்திற்கு எதையோ அரைத்துப் பூசினாள். முருகேசன் பால்கஞ்சி வேண்டுமென்று கேட்டான். கையிலோ காசில்லை; கூலி போடவும் இன்னும் இரண்டு நாள் ஆளாகும் என்ற நிலையில், புருஷனின் ஆசையை நிறைவேற்ற அம்மாளு இருட்டில் சென்று முக்கால் ரூபாய் சம்பாதித்ததுதான் இக்கதை.  

## குறிப்பிடத்தக்கப் பகுதிகள்

சமுதாயத்தின் அடிமட்டத்து மக்களின் வாழ்வின் அவலமும், அறியாமையும். அதன் விளைவும் கேலியான நகைச்சுவையாகச் சொல்லப்பட்டுள்ளது போல மேலோட்டமாகத் தோன்றினாலும் சமுதாய நிலை குறித்த கருத்துகள் முன்னிலைப் படுத்தப்படுகின்றன.  

கதையின் சில பகுதிகள்:  

### பொன்னகரம்

பொன்னகரம்' (1934), அன்றைய மதராஸ் பற்றியது. இக்கதையில் நோயாளி கணவனைப் பசியாற்ற அவன் மனைவி பாலியல் தொழிலில் ஈடுபடுவது பேசப்படுகிறது. இரவில் ஒளி வெள்ளத்தில் மிதக்கும் மதராஸ் பட்டினத்தின் இருண்ட சந்துகளில் கற்பு விலை போவதைப் பற்றிப் பேசும் புதுமைப்பித்தன் கதை முடிவில் ‘என்னமோ கற்பு கற்பு என்று கதைக்கிறீர்களே! இதுதான் ஐயா பொன்னகரம்!' என்று விளாசுகிறார்!  

### பொன்னகரத்துக் குழந்தைகள்

### பொன்னகரத்துப் பெண்கள்

## சர்ச்சை
2014-ஆம் ஆண்டு சென்னைப் பல்கலைக்கழகம் புதுமைப்பித்தனின் *துன்பக்கேணி*, *பொன்னகரம்* ஆகிய இரு சிறுகதைகளைத் தனது பாடத்திட்டத்தில் இருந்து நீக்கியது. பல்கலைக்கழக ஆட்சிக்குழு இக்கதைகள் தலித்துகளை இழிவுபடுத்துகின்றன என்று கருதியதால் அவ்விரு சிறுகதைகளை நீக்கியது என்பது குறிப்பிடத்தக்கது.
# எழில் வரதன்


**எழில் வரதன்** என்பவர் ஒரு தமிழக எழுத்தாளர். கிருஷ்ணகிரி மாவட்டம், ஓசூரில் வசிக்கும் இவர் சிறுகதைகள், கவிதைகள், நாவல்கள் உள்ளிட்ட ஐந்து நூல்களை எழுதியுள்ளார். இவர் எழுதிய *“ஆலமர இடையழகு”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் சிறுகதை எனும் வகைப்பாட்டில் பரிசு பெற்றிருக்கிறது.  

## ஆதாரம்
# மு. சுப்பிரமணி


**மு. சுப்பிரமணி** (பிறப்பு: 1961) என்பவர் ஒரு தமிழக எழுத்தாளர். திண்டுக்கல் மாவட்டம், ஆத்தூர் எனும் ஊரில் பிறந்த இவர் தற்போது நெய்வேலி பழுப்பு நிலக்கரி நிறுவனத்தில் பணியாற்றி வருகிறார். கவிதை, சிறுகதை, மொழிபெயர்ப்பு நூல்களை எழுதியுள்ளார். புதுவை வானொலியில் இவரது கவிதைகள், சிறுகதைகள் ஒலிபரப்பப்பட்டுள்ளன. “திசை எட்டும்” எனும் மொழிபெயர்ப்புக் காலாண்டிதழின் ஆலோசனைக்குழு உறுப்பினராகவும் உள்ளார். இவர் எழுதிய *“அடோல்ஃப் ஹிட்லரின் வாழ்வும் மரணமும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் பிறமொழிகளில் இருந்து தமிழாக்கம் செய்யப்படும் நூல்கள் எனும் வகைப்பாட்டில் பரிசு பெற்றிருக்கிறது.  

## ஆதாரம்
# தேசிய தொழில்நுட்பக் கழகம் கர்நாடகம்



**தேசிய தொழில்நுட்பக் கழகம், சுரத்கல்** (*National Institute of Technology Karnataka, NITK*), என்பது இந்தியாவின் கர்நாடக மாநிலத்தில் மங்களூரில் அமைந்துள்ள அரசுப் பொறியியல், மற்றும் தொழில்நுட்பப் பல்கலைக்கழகம் ஆகும். இது முன்னர் கர்நாடக மண்டலப் பொறியியல் கல்லூரி (Karnataka Regional Engineering College, KREC) என அழைக்கப்பட்டது.  

இக்கழகம் மங்களூரிலிருந்து, உடுப்பி செல்லும் NH-17 சாலையில் இருக்கும், சுரத்கல் என்னும் மங்களூரின் புறநகர் பகுதியில் உள்ளது. இக்கழகம் 1960 ஆம் ஆண்டில் நிறுவப்பட்டது.
# மு. ஸ்ரீனிவாசன்


**மு. ஸ்ரீனிவாசன்** (பிறப்பு: 1929) என்பவர் ஒரு தமிழக எழுத்தாளர். திருநெல்வேலி மாவட்டம் ஆயக்குடியில் பிறந்த இவர் கல்கத்தா பாரதி தமிழ்ச்சங்கத்தின் செயலாளர், துணைத்தலைவர் மற்றும் தலைவராகப் பணியாற்றியுள்ளார். சென்னை, கொல்கத்தா வானொலியில் உரை நிகழ்த்தியுள்ளார். இவர் எழுதிய *கலை வரலாற்றுப் பயணங்கள்* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் பயண இலக்கியம் எனும் வகைப்பாட்டில் பரிசு பெற்றிருக்கிறது.  

## எழுதிய நூல்கள்
- கலை வரலாற்றுப் பயணங்கள், பாகம் 1
- கலை வரலாற்றுப் பயணங்கள், பாகம் 2 (சேகர் பதிப்பகம், சென்னை: 2007)
- பாரதியின் பார்வையில் (விகடன் பிரசுரம், 2007)
- Bharathi, The Path India
# கலிபோர்னியா பல்கலைக்கழகம் (இர்வைன்)


**கலிபோர்னியா பல்கலைக்கழகம் (இர்வைன்)** (*University of California, Irvine*) (சுருக்கமாக, யுசிஐ அல்லது க ப இர்வைன்) அமெரிக்காவில் உள்ள கலிபோர்னியா மாநிலத்தில் இர்வைன் நகரில் அமைந்துள்ள ஓர் பொது ஆய்வு பல்கலைக்கழகம் ஆகும். இப்பல்கலைக்கழகம் 1965 ஆம் ஆண்டு நிறுவப்பட்டது. இங்கு ஐந்து நூலகங்கள் உள்ளன. ப்ரென் பள்ளியில் மூன்று பிரிவுகள் உள்ளன - கணிப்பொறி அறிவியல், புள்ளியியல் மற்றும் தகவலியல்.  

## வெளியிணைப்புகள்
- அலுவல்முறை இணையதளம்
# இந்தியாவின் மாநிலங்கள் வாரியாகத் தெலுங்கு பேசும் மக்கள்

2001 இந்திய மக்கள் தொகை கணக்கெடுப்பின்படி '''இந்தியாவின் மாநிலங்களும் ஒன்றிய ஆட்சிப்பகுதிகளில் தெலுங்கு மக்கள் எண்ணிக்கை பட்டியல்.  

| விழுக்காடு (2011) |  |  |  |  |  |
| --- | --- | --- | --- | --- | --- |
| — | **இந்தியா** | **74,002,856** | **95,125,493** |  |  |
| 1 | ஆந்திரப் பிரதேசம் / தெலங்காணா | 61,924,954 | 84,665,533 | 83.55% |  |
| 2 | கருநாடகம் | 3,718,180 | 3,569,400 | 5.91% |  |
| 3 | தமிழ்நாடு | 3,525,921 | 4,234,302 | 5.87% |  |
| 4 | மகாராட்டிரம் | 1,304,740 | 1,320,880 | 1.18% |  |
| 5 | சத்தீசுகர் | 1,147,920 | 152,100 | 0.60% |  |
| 6 | ஒடிசா | 214,010 | 667,693 | 1.59% |  |
| 7 | மேற்கு வங்காளம் | 108,458 | 88,352 | 0.10% |  |
| 8 | குசராத்து | 70,939 | 73,568 | 0.12% |  |
| 9 | புதுச்சேரி | 50,958 | 74,347 | 5.96% |  |
| 10 | கேரளம் | 47,762 | 35,380 | 0.1% |  |
| 11 | அந்தமான் நிக்கோபார் தீவுகள் | 46,050 | 50,404 | 13.24% |  |
| 12 | சார்க்கண்டு | 35,030 | 30,704 | 0.09% |  |
| 13 | தில்லி | 27,701 | 25,934 | 0.15% |  |
| 14 | அசாம் | 26,656 | 26,630 | 0.09% |  |
| 15 | மத்தியப் பிரதேசம் | 24,139 | 24,411 | 0.03% |  |
| 16 | கோவா | 11,994 | 11,116 | 0.76% |  |
| 17 | இராசத்தான் | 11,301 | 8,350 | 0.01% |  |
| 18 | பஞ்சாப் | 7,308 | 9,523 | 0.03% |  |
| 19 | சம்மு காசுமீர் | 7,101 | 13,970 | 0.11% |  |
| 20 | அரியானா | 6,343 | 9,831 | 0.04% |  |
| 21 | திரிபுரா | 3,839 | 3,845 | 0.10% |  |
| 22 | உத்தராகண்டம் | 2,000 | 3,185 | 0.03% |  |
| 23 | அருணாசலப் பிரதேசம் | 1,647 | 1,653 | 0.12% |  |
| 24 | நாகாலாந்து | 1,393 | 1,188 | 0.06% |  |
| 25 | சண்டிகர் | 1,351 | 1,339 | 0.13% |  |
| 26 | இமாச்சலப் பிரதேசம் | 1,216 | 1,383 | 0.02% |  |
| 27 | மணிப்பூர் | 650 | 1,098 | 0.04% |  |
| 28 | தாத்ரா மற்றும் நகர் அவேலி | 617 | 778 | 0.23% |  |
| 29 | மேகாலயா | 464 | 1,277 | 0.04% |  |
| 30 | சிக்கிம் | 325 | 1,035 | 0.17% |  |
| 31 | தமனும் தியூவும் | 301 | 464 | 0.19% |  |
| 32 | மிசோரம் | 267 | 334 | 0.03% |  |
| 33 | பீகார் | - | 1,467 | - |  |
| 34 | உத்தரப் பிரதேசம் | - | 13,977 | - | } |
# அனிதா கு. கிருஷ்ணமூர்த்தி

**அனிதா கு. கிருஷ்ணமூர்த்தி** (பிறப்பு: 1956) என்பவர் ஒரு தமிழக எழுத்தாளர். திருப்பூரில் வசித்து வரும் இவர் 10 நூல்கள் வரை எழுதியுள்ளார். நூற்றுக்கும் மேற்பட்ட நூல்களைப் பதிப்பித்துள்ளார். இவர் எழுதிய *“தமிழர் தந்தை வ.உ.சிதம்பரனார்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் வாழ்க்கை வரலாறு, தன் வரலாறு எனும் வகைப்பாட்டில் பரிசு பெற்றிருக்கிறது. அறிவே ஆயுதம் தன்னம்ப்பிக்கை பேரவை அமைப்பின் நிறுவனரான இவர் திருப்பூர் தமிழ் இலக்கியச் சங்கத்தின் தலைவராகவும் உள்ளார்.  

வ.உ.சிதம்பரனார், காமராஜர், திருப்பூர் குமரன், தீரன் சின்னமலை போன்ற தமிழக தலைவர்களின் வாழ்க்கை வரலாறை ஆய்வு செய்து, நுால்களாக தந்திருக்கிறார். அறிவே ஆயுதம், காந்தி கணக்கு, மும்பை மாநகர தமிழர்களின் வரலாறு' ஆகியவை இவர் எழுதிய சில நூல்களாகும்.
# மலையமான் (எழுத்தாளர்)

**முனைவர் மலையமான்** என்பவர் ஒரு தமிழக எழுத்தாளர். நா. இராசகோபாலன் எனும் இயற்பெயருடைய இவர் நூலகத்துறையில் பல ஆண்டு காலம் பணியாற்றி இருக்கிறார். சிறுவர்களுக்கும் பெரியவர்களுக்குமாக 70 நூல்களை எழுதியுள்ளார். இவர் எழுதிய *“பெரும்புகழ் எறும்புகள்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் கணிதவியல்,வானியல்,இயற்பியல்,வேதியல் எனும் வகைப்பாட்டில் பரிசு பெற்றிருக்கிறது.  

## ஆதாரம்
# உலோ. செந்தமிழ்க்கோதை


**உலோ. செந்தமிழ்க்கோதை** (22 திசம்பர் 1945 – 1 பெப்ரவரி 2024) என்பவர் ஒரு தமிழக எழுத்தாளர் ஆவார்.  

## வாழ்க்கைக் குறிப்பு
திருவள்ளூர் மாவட்டம், புச்சிரெட்டிபள்ளி எனும் ஊரில் பிறந்த இவர் பொறியியல் துறையில் அறிவுநுட்பம் வாய்ந்தவராக இருந்தார். கிண்டி பொறியியல் கல்லூரியில் மின் பொறியியல் இளவல் பட்டமும், கோயமுத்தூர் பூ. சா. கோ. தொழில்நுட்பக் கல்லூரியில் முதுநிலைப் பட்டமும் பெற்றார். தமிழ்நாடு மின்சார வாரியத்தில் 33 ஆண்டுகள் பணிபுரிந்து பணி ஓய்வு பெற்ற இவர் முனைவர் பட்டம் பெற்றவராவார்.  

## எழுத்துப் பணி
தமிழக அறிவியல் தொழில்நுட்ப வளர்ச்சி வரலாற்றில் அக்கறை கொண்டிருந்தார். இவர் எழுதிய *“மக்கள் அறிவியல் இலக்கியம் ; நோக்கும் போக்கும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் பொறியியல், தொழில்நுட்பம் எனும் வகைப்பாட்டில் பரிசு பெற்றது. அறிவியல் தமிழ் ஆக்கத்தில் கவனம் செலுத்தி, பல கலைச் சொற்களை உருவாக்கினார். பொறியியல், அறிவியல், மக்கள் அறிவியல், அறிவியல் வரலாற்று வரைவியல், மெய்யியல், சமூகவியல் ஆகிய துறைகளிலும் கட்டுரைகள் எழுதினார். திருச்சி பாரதிதாசன் பல்கலைக்கழக அறிவியல், தொழில்நுட்ப ஆய்விதழின் ஆசிரியர் குழுவில் பணியாற்றிய உலோ. செந்தமிழ்க்கோதை தமிழ் இணையக் கல்விக்கழகம் வெளியிட்ட 14 கலைச்சொல் அகராதி அமைப்பிலும் பங்காற்றினார்.  

## எழுதிய நூல்கள்
- மக்கள் அறிவியல் இலக்கியம் நோக்கும் போக்கும்
- செயற்கைக்கோள்கள்
- எந்திர நாய்க்குட்டியும் நிலாப்பையனும் (ஐசாக் அசிமோவின் 5 கதைகள்)
- நிலவில் கேட்ட மழலைக்குரல் (ஆர்தர் சி. கிளார்க்கின் 26 கதைகள்)
- சில்லுமனிதனின் புன்னகை (அசிமோவின் கதைகள்)
- எளிய படவிளக்க எந்திரப்பொறியியல் அகராதி
- சுற்றுச்சூழல் கலைச்சொல் விளக்க அகராதி

## பெற்ற விருதுகள்
- அண்ணா பல்கலைக்கழகம் தமிழ்ப் புலவர் குழு விருது, 1991
- தமிழ்நாடு அரசு சிறந்த நூலாசிரியர் விருதும் பரிசும், 2007
- தமிழ்நாடு கலை இலக்கியப் பெருமன்றம், 2019

## இறப்பு
உலோ. செந்தமிழ்கோதை தனது இல்லத்தில் 2024 பெப்ரவரி 1 அன்று காலை பத்து மணிக்கு காலமானார். 2024 பெப்ரவரி 2 அன்று பகலில் அவரது இறுதிச்சடங்கு நடைபெற்றது.
# க. மணிமாறன்


**க. மணிமாறன்** என்பவர் ஒரு தமிழக எழுத்தாளர். திருநெல்வேலியில் வசித்து வரும் இவர் பூமியியல் துறையில் 25 ஆண்டுகளுக்கும் மேலாகப் பணியாற்றி வருபவர். தாமிரபரணி அச்சன்கோவில் பாறை நகர்வு மண்டல ஆய்விற்காகக் கேரளப் பல்கலைக்கழகத்தின் முனைவர் பட்டத்தைப் பெற்றவர். சுனாமி ஆய்வுக் கட்டுரைகளுக்காகத் தமிழ்நாடு அரசின் 2006 ஆம் ஆண்டிற்கான சுற்றுச்சூழல் விருது பெற்றவர். இவரும் கி. ரேணுகாவும் இணைந்து எழுதிய *“பூகம்ப பூமியைப் புரிந்து வெல்வோம்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் மானிடவியல், சமூகவியல், புவியில், நிலவியல் எனும் வகைப்பாட்டில் பரிசு பெற்றிருக்கிறது. (இந்த வகைப்பாட்டில் சு. இராசரத்தினம் எழுதிய *பண்பாடு வேரும் விழுதும்* எனும் நூலும் பரிசு பெற்றுள்ளதால் பரிசுத்தொகை பகிர்ந்தளிக்கப்பட்டது)  

## ஆதாரம்
# ஜி. பாலன்

**ஜி. பாலன்** என்பவர் ஒரு தமிழக எழுத்தாளர். காஞ்சிபுரத்தில் வசிக்கும் இவர் முனைவர் பட்டம் பெற்றிருக்கிறார். இவர் மருந்தாளுநராக, எழுத்தாளராக, பேராசிரியராக, கல்லூரி முதல்வராகப் பணியாற்றியவர். இவர் டி. தட்சிணாமூர்த்தி என்பவருடன் இணைந்து எழுதிய *“இந்திய அரசியலமைப்பின் வளர்ச்சியும் விடுதலை இயக்க வரலாறும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் சட்டவியல், அரசியல் எனும் வகைப்பாட்டில் பரிசு பெற்றிருக்கிறது.  

## ஆதாரம்
# டி. தட்சிணாமூர்த்தி

**டி. தட்சிணாமூர்த்தி** என்பவர் ஒரு தமிழக எழுத்தாளர். சென்னையில் வசித்து வரும் இவர் முனைவர் பட்டம் பெற்றிருக்கிறார். இவர் பேராசிரியராகத் தன் பணியைத் தொடங்கித் தற்போது கல்லூரி முதல்வராகப் பணியாற்றி வருகிறார். இவர் ஜி. பாலன் என்பவருடன் இணைந்து எழுதிய *“இந்திய அரசியலமைப்பின் வளர்ச்சியும் விடுதலை இயக்க வரலாறும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் சட்டவியல், அரசியல் எனும் வகைப்பாட்டில் பரிசு பெற்றிருக்கிறது.  

## ஆதாரம்
# இரா. மாணிக்கவாசகம்


**இரா. மாணிக்கவாசகம்** (பிறப்பு: 1943) என்பவர் ஒரு தமிழக எழுத்தாளர். தமிழ்ப் பேராசிரியராகப் பணியாற்றி ஓய்வு பெற்றவர். சித்த மருத்துவம் பயின்றவர். திருவருட்பா, திருமந்திர ஆராய்ச்சி மூலம் ஆய்வுப் பட்டம் (முனைவர்) பெற்றவர். சித்தர்கள் பற்றிய 10க்கும் மேற்பட்ட நூல்களை எழுதிப் பதிப்பித்தவர். இவர் எழுதிய *மாற்று மருத்துவங்கள் பகுதி 1, 2, 3, 4”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் மருந்தியல், உடலியல், நலவியல் எனும் வகைப்பாட்டில் பரிசு பெற்றிருக்கிறது.  

## ஆதாரம்
# கே. ஏ. சிதம்பரகாங்கேயன்

**கே. ஏ. சிதம்பரகாங்கேயன்** என்பவர் ஒரு தமிழக எழுத்தாளர். 35 ஆண்டுக் காலமாக மருத்துவப் பணியாற்றி வருகிறார். நாட்டுப்பற்று மிக்கவர். உலக சமாதானத்திற்காகப் புனிதப் பயணம் மேற்கொண்டவர். நாடி, நரம்பியல் மருத்துவத்தில் புகழ் பெற்றவர். இவர் எழுதிய *“உயிர்காக்கும் சித்த மருத்துவம்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் தமிழ் மருத்துவ நூல்கள் (சித்தம், ஆயுர்வேதம்) எனும் வகைப்பாட்டில் பரிசு பெற்றிருக்கிறது.  

## ஆதாரம்
# க. விநாயகம்


**க. விநாயகம்** (பிறப்பு: 1951) என்பவர் ஒரு தமிழக எழுத்தாளர். முனைவர் பட்டம் பெற்றிருக்கும் இவர் திண்டிவனம், மயிலம் கல்லூரியில் 33 ஆண்டுகள் தமிழ்த் துறைத் தலைவராகப் பணியாற்றியவர். 15க்கும் அதிகமான நூல்களையும், பற்பல ஆய்வுக் கட்டுரைகளையும் எழுதியுள்ளார். இவர் எழுதிய *“மாணிக்கவாசகரும் சிவப்பிரகாசரும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் சமயம், ஆன்மீகம், அளவையியல் எனும் வகைப்பாட்டில் பரிசு பெற்றிருக்கிறது.  

## ஆதாரம்
# சு. வசந்தி

**சு. வசந்தி** என்பவர் ஒரு தமிழக எழுத்தாளர். கல்வியியல் கல்லூரி ஒன்றில் முதல்வராகப் பணியாற்றி வருகிறார். பொதுத்தொண்டில் ஈடுபாடுடையவர். ஒருங்கிணைந்த கல்வி, சிறப்புக் கல்வி, பெண் கல்வி போன்ற துறைகளில் ஆய்வுக் கட்டுரைகள் எழுதியுள்ளார். “நெருப்பில் பூத்த மலர்” எனும் நூலைப் படைத்துள்ளார். இவர் முனைவர் பி. இரத்தினசபாபதியுடன் சேர்ந்து எழுதிய *“கற்பித்தலில் புதிய அணுகுமுறை ( வரலாறு )”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் கல்வியியல், உளவியல் எனும் வகைப்பாட்டில் பரிசு பெற்றிருக்கிறது.  

## ஆதாரம்
# பி. இரத்தினசபாபதி

**பி. இரத்தினசபாபதி** (பிறப்பு: 1941) என்பவர் ஒரு தமிழக எழுத்தாளர். திருநெல்வேலி மாவட்டம், தென்காசியில் பிறந்த இவர் முனைவர் பட்டம் பெற்றிருக்கிறார். தமிழகக் கல்வி ஆராய்ச்சி வளர்ச்சி நிறுவனத்தில் பணிபுரிந்துள்ளார். இவர் தமிழிலக்கியம், தமிழ் மருத்துவம் தொடர்பாக 15க்கும் அதிகமான நூல்களை எழுதியிருக்கிறார். தமிழ்ப் பாடநூல் குழுக்களில் தலைமையேற்றுள்ளார். இவர் முனைவர் சு. வசந்தியுடன் சேர்ந்து எழுதிய *“கற்பித்தலில் புதிய அணுகுமுறை ( வரலாறு )”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் கல்வியியல், உளவியல் எனும் வகைப்பாட்டில் பரிசு பெற்றிருக்கிறது.  

## ஆதாரம்
# இரா. பசுமைக்குமார்


**இரா. பசுமைக்குமார்** என்பவர் ஒரு தமிழக எழுத்தாளர். இயற்கை விவசாயம், சுற்றுச்சூழல் போன்றவற்றின் விழிப்புணர்வுப் பணிக்கான சாதனையாளர் விருது பெற்றவர். சிறந்த கவிஞர், பத்திரிகையாளர். பல்வேறு விருதுகளைப் பெற்றுள்ளார். 15க்கும் அதிகமான நூல்களை எழுதியிருக்கிறார். இவர் எழுதிய *“தமிழகச் சுற்றுச் சூழல்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் சுற்றுப்புறவியல் எனும் வகைப்பாட்டில் பரிசு பெற்றிருக்கிறது.  

## ஆதாரம்
# ஆறு. இராமநாதன்


**ஆறு. இராமநாதன்** (பிறப்பு: ஆகஸ்ட் 3, 1950) என்பவர் ஒரு தமிழக எழுத்தாளர். கடலூர் மாவட்டம் மஞ்சக் கொல்லையில் பிறந்த இவர் முனைவர் பட்டம் பெற்றிருக்கிறார். இவர் நாட்டுப்புறவியல் துறைப் பேராசிரியர், மொழிப்புலத் தலைவர், தஞ்சாவூர், தமிழ்ப்பல்கலைக்கழகத்தின் பதிப்புத்துறை இயக்குநர் என பல்வேறு பொறுப்புகளை வகித்தவர். பன்னாட்டு மாநாடுகள், கருத்தரங்குகள், செயலரங்குகள் போன்றவற்றில் பங்கேற்றிருப்பதுடன் அவற்றை பொறுப்பேற்று நடத்தவும் செய்திருக்கிறார். 34க்கும் அதிகமான நூல்களை எழுதியிருக்கிறார். இவர் எழுதிய *“தமிழர் வழிபாட்டு மரபுகள்”* எனும் நூல் 2006 ஆம் ஆண்டிற்கான சிறந்த நூல்களில் நாட்டுப்புறவியல் எனும் வகைப்பாட்டிலும், இவர் எழுதிய *“தமிழர் கலை இலக்கிய மரபுகள்”* எனும் நூல் 2007 ஆம் ஆண்டிற்கான சிறந்த நூல்களில் நாட்டுப்புறவியல் எனும் வகைப்பாட்டிலும் தமிழ்நாடு அரசின் தமிழ் வளர்ச்சித் துறையின் பரிசினைப் பெற்றிருக்கின்றன.
# சாமுவேல் பால்ராஜ்

**சாமுவேல் பால்ராஜ்** (பிறப்பு: 1951) என்பவர் ஒரு தமிழக எழுத்தாளர். கன்னியாகுமரி மாவட்டத்தில் முத்தலகுறிச்சியில் பிறந்தவர். தமிழ்நாடு வேளாண்மைப் பல்கலைக்கழகத்தில் பேராசிரியராகவும், மதுரை காமராசர் பல்கலைக்கழகத்தில் கழிவுச் சுழற்சித் துறையின் தலைவராகவும் பொறுப்பு வகித்தவர். பல்வேறு கருத்தரங்குகளை நடத்தியுள்ள இவர் பல ஆராய்ச்சிக் கட்டுரைகளையும், நூல்களையும் எழுதியுள்ளார். இவர் முனைவர் வெ. சுந்தரராஜ் என்பவருடன் சேர்ந்து எழுதிய *“ஜெட்ரோஃபா சாகுபடியும் பயோ டீசலும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் வேளாண்மையியல், கால்நடையியல் எனும் வகைப்பாட்டில் பரிசு பெற்றிருக்கிறது.  

## ஆதாரம்
# வெ. சுந்தரராஜ்

**வெ. சுந்தரராஜ்** (பிறப்பு: 1943) என்பவர் ஒரு தமிழக எழுத்தாளர். வெள்ளையா மற்றும் தேவகனிக்கு தலைமகனாய்த் தூத்துக்குடி மாவட்டம் கடையனோடை என்ற சிற்றூரில் பிறந்த இவர் சென்னையில் வசித்து வருகிறார். அண்ணாமலை பல்கலைக்கழகத்தில் கடல்வாழ் உயிரியல் பட்ட மேற்படிப்பு பயின்று முனைவர் பட்டம் பெற்றிருக்கும் இவர் பேராசிரியராக, ஆராய்ச்சி இயக்குநராக, கல்லூரி முதல்வராகப் பணியாற்றியவர். தமிழ்நாடு வேளாண்மைப் பல்கலைக்கழகத்தில் பயிற்றுநராகப் பணியைத் தொடங்கியவர், பல்வேறு கருத்தரங்குகளை நடத்தியுள்ளார்.  

மீன், இறால் வளர்ப்புகளில் ஆராய்ச்சிச் சொற்பொழிவாற்றியதுடன் 250 அறிவியல் விரிவாக்கக் கட்டுரைகளையும், 120 ஆராய்ச்சிக் கட்டுரைகளையும், 35 அறிவியல் நூல்களையும் எழுதியுள்ளார். இவர் முனைவர் சாமுவேல் பால்ராஜ் என்பவருடன் சேர்ந்து எழுதிய *“ஜெட்ரோஃபா சாகுபடியும் பயோ டீசலும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் வேளாண்மையியல், கால்நடையியல் எனும் வகைப்பாட்டில் பரிசு பெற்றிருக்கிறது. இவரது அலங்கார மீன் வளர்ப்பு, முத்துச்சிப்பி ஆகிய நூல்கள் தமிழக அரசின் விருதினைப் பெற்றுள்ளன. இவரது மீன் வளர்ப்பியல், நன்னீர் இறால் வளர்ப்பு ஆகிய நூல்கள் தமிழக அரசின் கால்நடை மருத்துவ அறிவியல் பல்கலைக்கழகத்தின் விருதினைப் பெற்றுள்ளன.  

## ஆதாரம்
# பெரியநீலாவணை


**பெரியநீலாவணை** கிழக்கிலங்கையின் அம்பாறை மாவட்டத்தின் வடக்கு எல்லையில் அமைந்துள்ள ஒரு தமிழ்க் கிராமம் ஆகும். இது வடக்கே பெரியகல்லாறு கிராமத்தையும், கிழக்கே இந்து மகாசமுத்திரத்தையும், தெற்கே மருதமுனை கிராமத்தையும், மேற்கே துறைநீலாவணை கிராாமத்தையும் எல்லைகளாக கொண்டுள்ளது.  

நான்கு கிராம சேவகர் பிரிவுகள் இங்கே காணப்படுகின்றன. அம்பாறை மாவட்டத்திற்கும் மட்டக்களப்பு மாவட்டத்திற்கும் இடையிலான எல்லையில் ஏ-4 நெடுஞ்சாலையில் அமைந்துள்ளது. இங்கு 2284 குடும்பங்களைச் சேர்ந்த 9147 பேர் வசிக்கின்றனர்.  

## பெயர்க்காரணம்
இவ்வூர் பெரியநீலன் என்ற சிற்றரசனின் ஆட்சியின் கீழ் இருந்தபோது, இப்பகுதியில் பெரிய அணைக்கட்டு ஒன்றைக் கட்டியுள்ளான். அது மட்டுமல்லாமல், இந்தியாவில் இருந்து கௌத்தன் என்ற முனிவர் இங்கு வந்து விஷ்ணு ஆலயம் ஒன்றை அமைத்ததாலும் இவ்வூருக்கு பெரியநீலாவணை என்ற பெயர் வந்ததாக இங்குள்ள மூத்தோர் கூறுவர்.  

## கோவில்கள்
- ஸ்ரீ பேச்சியம்மன் ஆலயம்
- ஸ்ரீ மகாவிஷ்ணு ஆலயம்
- ஆலயடி ஸ்ரீ சித்திவினாயகர் ஆலயம்
- ஸ்ரீ பெரியதம்மிரான் ஆலயம்
- ஸ்ரீீநாக கன்னிகை ஆலயம்

## இங்கு பிறந்தோர்
- நீலாவணன், கவிஞர்
# எல்கின் சலவைக்கற்கள்



**எல்கின் சலவைக்கற்கள்** (Elgin Marbles) என்பன, அதென்சின் அக்குரோபோலிசில் உள்ள பார்த்தினனிலும் பிற கட்டிடங்களிலும் இருந்து கழற்றி எடுக்கப்பட்ட ஒரு தொகுதி செந்நெறிக்காலக் கிரேக்கச் சிற்பங்கள், கல்வெட்டுக்கள், கட்டிடக் கூறுகள் போன்றவற்றைக் குறிக்கும். எல்கினின் ஏழாவது ஏர்ல், தாமசு புரூசு, 1799க்கும் 1803க்கும் இடைப்பட்ட காலத்தில் ஓட்டோமான் பேரரசில் பிரித்தானியாவுக்கான தூதராக இருந்தார். இவர் பார்த்தினனில் இருந்து கூறுகளைக் கழற்றி எடுப்பதற்கான சர்ச்சைக்கு உரிய அனுமதி ஒன்றை ஓட்டோமான் அதிகாரிகளிடம் இருந்து பெற்றுக்கொண்டார்.  

1801 ஆம் ஆண்டுக்கும் 1812 ஆம் ஆண்டுக்கும் இடைப்பட்ட காலத்தில் எல்கினின் முகவர்கள், பார்த்தினனில் அக்காலத்தில் எஞ்சியிருந்தவற்றில் அரைப்பங்களவு சிற்பங்களைக் கழற்றி எடுத்தனர். அத்துடன் புரொப்பிலாயா, இரெக்தியம் ஆகிய கட்டிடங்களிலிருந்தும் கட்டிடக் கூறுகளை அகற்றினர். இவை பின்னர் கடல் வழியாகப் பிரித்தானியாவுக்கு அனுப்பப்பட்டன. பிரித்தானியாவில் இப்பொருட்களை பெற்றுக்கொண்டதற்குச் சிலர் ஆதரவு தெரிவித்தனர். வேறு சிலர், என்கினின் நடவடிக்கை கலையழிப்புக்கு அல்லது கொள்ளைக்குஒப்பானது எனக் கண்டனம் தெரிவித்தனர்.  

பிரித்தானிய நாடாளுமன்றில் நிகழ்ந்த பொது விவாதம் ஒன்றைத் தொடர்ந்து எல்கின் குற்றம் அற்றவர் எனத் தீர்மானிக்கபட்டதுடன், 1816 ஆம் ஆண்டில் இப் பொருட்களை பிரித்தானிய அரசாங்கம் எல்கினிடம் இருந்து விலைக்கு வாங்கிப் பிரித்தானிய அருங்காட்சியகத்துக்கு வழங்கியது. இப்பொருட்கள் இப்போது பிரித்தானிய அருங்காட்சியகத்தில் இதற்கொனக் கட்டப்பட்ட டுவீன் காட்சியகத்தில் உள்ளன. இவை அங்கேயே இருக்கலாமா அல்லது அதென்சுக்குத் திருப்பிக் கொடுக்க வேண்டுமா என்பது தொடர்பில் இன்னும் விவாதம் நடந்துகொண்டுதான் உள்ளது.
# சித்தர் ஆருடம்

சித்தர் ஆருடம் என்னும் நூலை நச்சினார்க்கினியர் குறிப்பிடுகிறார். சீவக சிந்தாமணி பதுமையார் இலம்பகம், பாடல் 122 சித்தர் ஒருவர் 13 ஆம் நூற்றாண்டில் எழுதிய நூல் இது. இது பாம்பு பற்றிய நூல். பதுமை என்பவளைப் பாம்பு கடித்துவிட்டது. நஞ்சு ஏறிய பதுமையின் உடலில் நாறும் மணத்தை வைத்துக்கொண்டு இது எந்த இன நாகம் எனச் சீவகன் அறிந்து கூறுகிறான்.  
சித்தர் ஆருடப்படி இவன் கணித்தான் என்று நச்சினார்க்கினியர் குறிப்பிடுகிறார். நஞ்சு ஏறிய உடம்பிலிருந்து காய்ச்சும் ஆவின்பால் மணம் வருமாயின் தீண்டியது அந்தண நாகம். நந்தியாவிட்டைப் பூ நாற்றம் வரின் அரசநாகம், தாழைமலர் மணம் வந்தால் தீண்டியது வணிக நாகம், அரிதார மணம் வந்தால் தீண்டியது வேளாண்நாகம் - இப்படிச் சித்தர் ஆருடம் கூறுவதாக அவர் குறிப்பிடுகிறார்.  
## சித்த்தாருடச் சிந்து
இந்த நூல் 312 நொண்டிச்சிந்து பாடலால் அமைந்துள்ளது. 5 பாடல் மட்டும் விருத்தம். இதன் ஆசிரியர் கௌசிக முனிவர். இவர் தம்மைப் தாமரைப் பொகுட்டில் உள்ள பிரம்மாவின் மகன் எனக் கூறிக்கொள்கிறார். பாம்பின் பிறப்பு, வளர்ச்சி, வகைகள், நஞ்சு, நஞ்சை முறிக்கும் மருந்து முதலானவை இந்த நூலில் விரிவாகக் கூறப்பட்டுள்ளன.  
நச்சினார்க்கினியர் கூறுகிறபடி இந்த நூல் பாம்பின் வகைகளைக் கூறுகிறது. நாவி என்னும் கஸ்தூரி மணம் வீசிவது அந்தணர்குல வகை. செந்தாழம் பூ மணம் அரசர்குல வகை. பாதிரிப்பூ மணம் வீசுவது வைசியர்குல வகை. இலுப்பைப்பூ மணம் வீசுவது சூத்திரர் வகை.  

## கருவிநூல்
- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
## அடிக்குறிப்பு
# யாழ் இலக்கிய வட்டம் - இலங்கை இலக்கியப் பேரவை விருதுகள், 2006

**இலங்கை இலக்கிய பேரவையின்* 2006 ஆம் ஆண்டிற்கான சிறந்த நூல்களுக்கான விருதுகள் **யாழ் இலக்கிய வட்டத்தின்*' ஆதரவில் 2009 மே 17 இல் நல்லூர் திருஞானசம்பந்தர் ஆதீன மண்டபத்தில் வழங்கப்பட்டன.  

இலக்கியப் பேரவையினால் சிறந்த நூல்களாக பரிசுக்குரியதாக தெரிவு செய்யப்பட்ட நூல்களின் விபரங்கள் வருமாறு:  

## 2006 ஆம் ஆண்டிற்கான விருது பெற்ற நூல்கள்

- ஆய்வு - மலாயக் குடிபெயர்வும் யாழ்ப்பாணச் சமூகமும் - பேராசிரியர் எஸ்.சத்தியசீலன்
- நாவல் – உதயக்கதிர்கள் - திக்குவல்லை கமால்
- சிறுகதை - இளங்கோவின் கதைகள் - இளங்கோ
- காவியம் - திருநபி நாயகம் - ஜின்னா ஷெரிப்புத்தீன்
- சிறுவர் இலக்கியம் - உதவும் உள்ளங்கள் - கவிஞர் மண்டூர் தேசிகன்
- சமயம் - இந்து ஆலயங்களில் மருத்துவ சுகாதாரம் - மரு. எஸ். சிவசண்முகராசா
- பல்துறை - தமிழர் மருத்துவம் அன்றும் இன்றும்’ கலாநிதி பால. சிவகடாட்சம்
- கவிதை - தகுதி நிலையில் எதுவும் கிடைக்கவில்ல
- மொழிபெயர்ப்பு - தகுதியான நிலையில் எதுவும் கிடைக்கவில்லை.
# ஓம் சக்தி (திரைப்படம்)


**ஓம் சக்தி** (*Om Shakti*) இயக்குநர் எஸ். ஏ. சந்திரசேகர் இயக்கிய தமிழ்த் திரைப்படம். இதில் விஜயகாந்த், மேனகா ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படத்திற்கு சங்கர் கணேஷ் இசையமைத்தனர். இத்திரைப்படம் 1982 மே 12 அன்று வெளியிடப்பட்டது.  

## நடிகர்கள்
- விசயகாந்து - காத்தவராயன்
- மேனகா - கன்னியம்மா/ அம்மன்
- திலீப்
- ஜெய்சங்கர்
- நளினி - ஆனந்தி

## பாடல்கள்
இத்திரைப்படத்திற்கு சங்கர் கணேஷ் இசையமைத்தனர்.  

| 1 | "அபிராம வள்ளியெனும்" | தீபன் சக்ரவர்த்தி | 04:33 |
| --- | --- | --- | --- |
| 2 | "எங்கே எங்கே நீ" | எஸ். ஜானகி | 05:43 |
| 3 | "ஓம்காரியே மாகாளியே" | எல். ஆர். ஈஸ்வரி | 05:35 |
| 4 | "ஊத்து நா சொர்க்கத்த" | எஸ். பி. பாலசுப்பிரமணியம் | 04:52 |
# வீரபத்ர சிங்



**வீரபத்ர சிங் ** (*Virbhadra Singh*, சூன் 23, 1934 - சூலை 8, 2021) முன்னாள் இமாச்சலப் பிரதேச மாநில முதலமைச்சர் காங்கிரசு அரசியல்வாதியும் ஆவார். இமாச்சலப் பிரதேச முதல்வராக, 1983 முதல் 1990 வரையும், 1993 முதல் 1998 வரையும் 2003 முதல் 2007 வரையும் முன்னதாகப் பொறுப்பாற்றி உள்ளார். நடுவண் அரசிலும் பல்வேறு துறைகளில் அமைச்சராகப் பணியாற்றியுள்ளார். 1962, 1967, 1972, 1980 மற்றும் 2009களில் மக்களவை உறுப்பினராக இருந்துள்ளார்.  

## வாழ்க்கை வரலாறு
வீரபத்ர சிங் இராசபுத்திர குடும்பமொன்றில் சிம்லா மாவட்டத்தில் உள்ள சாரஹானில் சூன் 23,1934இல் பிறந்தார். புசாகிர் மன்னரான சேர் பதம் சிங்கிற்கு வாரிசாகப் பிறந்து 1947ஆம் ஆண்டில், தமது 13வது அகவையில், சமத்தானத்தின் மன்னராக பதவி ஏற்றார்.  

சிங் தெகராடூனில் உள்ள கேனல் பிரவுன் கேம்பிரிட்ஜ் பள்ளியிலும் சிம்லாவிலுள்ள பிஷப் காட்டன் பள்ளியிலும் பயின்றார். பின்னர் தில்லியில் உள்ள செயின்ட் இசுடீபன் கல்லூரியில் இளங்கலைப் பட்டம் பெற்றார்.
# ஈசுவரமுனி

**ஈசுவரமுனி** என்பவர் வைணவ சமய ஆச்சாரியார். நாதமுனிகளின் மகன். ஆளவந்தாரின் தந்தை. நாதமுனிகள் இறக்குமுன் வைணவ மறையெழுத்து மந்திரத்தை **ஓம் நமோ நாராயணாய** தன் மாணவர்களான குறுக்கைக் காவலப்பன், உய்யக்கொண்டார் ஆகியோருக்குச் சொல்லிவைத்தார். தன் மகனாகிய ஈசுவர முனிக்குச் சொல்லவில்லை. ஈசுவரமுனி திருமந்திரத் திருவருள் பெறத் தகுதி இல்லாதவர் எனத் தந்தை கருதினார் போலும்.  

ஈசுவரமுனி தமது தந்தைக்கும் முன்பே இளமையிலேயே இறந்தார்.  

ஈசுவரமுனி செய்த தனியன் பாடல் நம்மாழ்வார் இயற்றிய திருவாய்மொழிக்கு உகந்த தனியனாக நாலாயிர திவ்வியப் பிரபந்தம் நூலில் இடம் பெற்றுள்ளது. அது:  
:திருவழுதி நாடென்றும் தென்குருகூ ரென்றும்,  
:மருவினிய வண்பொருநல் என்றும், - அருமறைகள்  
:அந்தாதி செய்தான் அடியிணையே எப்பொழுதும்,  
:சிந்தியாய் நெஞ்சே. தெளிந்து.  

## கருவிநூல்
- மு. அருணாசலம், தமிழ் இலக்கிய வரலாறு, பத்தாம் நூற்றாண்டு, பதிப்பு 2005.
# இமாச்சலப் பிரதேச முதலமைச்சர்களின் பட்டியல்



இந்தியாவின், இமாச்சலப் பிரதேச மாநில முதலமைச்சர்களின் பட்டியல்:  

## இமாச்சலப் பிரதேச முதலமைச்சர்கள்

| } |
| --- |
| 1 | யஷ்வந்த் சிங் பர்மார் | 8 மார்ச்சு1952 | 31 அக்டோபர்1956 | இந்திய தேசிய காங்கிரசு | 1699 நாட்கள் |  |
| --- | --- | --- | --- | --- | --- | --- |
| முதலமைச்சர் பதவி இல்லை | 31 அக்டோபர் 1956 | 1 சூலை 1963 | மாநிலம் ஒன்றியப் பகுதியாக மாற்றப்பட்டது. |  |  |  |
| 2 | யஷ்வந்த் சிங் பர்மார் [2] | 1 சூலை 1963 | 28 சனவரி 1977 | இந்திய தேசிய காங்கிரசு | 4961 நாட்கள் [மொத்தம் 6660 நாட்கள்] |  |
| 3 | தாக்கூர் ராம் லால் | 28 சனவரி 1977 | 30 ஏப்ரல் 1977 | இந்திய தேசிய காங்கிரசு | 93 நாட்கள் |  |
| - | 30 ஏப்ரல் 1977 | 22 சூன் 1977 | குடியரசுத் தலைவர் ஆட்சி |  |  |  |
| 4 | சாந்தகுமார் | 22 சூன் 1977 | 14 பெப்ரவரி 1980 | ஜனதா கட்சி | 968 நாட்கள் |  |
| 5 | தாக்கூர் ராம் லால் [2] | 14 பெப்ரவரி 1980 | 7 ஏப்ரல் 1983 | இந்திய தேசிய காங்கிரசு | 1148 நாட்கள் [மொத்தம் 1241 நாட்கள்] |  |
| 6 | வீரபத்ர சிங் | 8 ஏப்ரல் 1983 | 8 மார்ச்சு 1985 | இந்திய தேசிய காங்கிரசு | 700 நாட்கள் |  |
| 7 | வீரபத்ர சிங் [2] | 8 மார்ச்சு 1985 | 5 மார்ச்சு1990 | இந்திய தேசிய காங்கிரசு | 1824 நாட்கள் |  |
| 8 | சாந்தகுமார் [2] | 5 மார்ச்சு 1990 | 15 திசம்பர் 1992 | பாரதிய ஜனதா கட்சி | 1017 நாட்கள் [மொத்தம் 1985 நாட்கள்] |  |
| - | 15 திசம்பர் 1992 | 03 திசம்பர் 1993 | குடியரசுத் தலைவர் ஆட்சி |  |  |  |
| 9 | வீரபத்ர சிங் [3] | 3 திசம்பர் 1993 | 23 மார்ச்சு 1998 | இந்திய தேசிய காங்கிரசு | 1572 நாட்கள் |  |
| 10 | பிரேம் குமார் துமால் [1] | 24 மார்ச்சு 1998 | 5 மார்ச்சு 2003 | பாரதிய ஜனதா கட்சி | 1807 நாட்கள் |  |
| 11 | வீரபத்ர சிங் [4] | 6 மார்ச்சு 2003 | 30 திசம்பர் 2007 | இந்திய தேசிய காங்கிரசு | 1761 நாட்கள் [மொத்தம் 5857 நாட்கள்] |  |
| 12 | பிரேம் குமார் துமால் [2] | 30 திசம்பர் 2007 | 25 திசம்பர் 2012 | பாரதிய ஜனதா கட்சி | 1817 நாட்கள் [மொத்தம் 3624 நாட்கள்] |  |
| 13 | வீரபத்ர சிங் [5] | 25 திசம்பர் 2012 | 27 திசம்பர் 2017 | இந்திய தேசிய காங்கிரசு | 1824 நாட்கள் [மொத்தம் 7680 நாட்கள்] |  |
| 14 | ஜெய்ராம் தாகூர் | 27 திசம்பர் 2017 | 10 டிசம்பர் 2022 | பாரதிய ஜனதா கட்சி | நாட்கள் |  |
| 15 | சுக்விந்தர் சிங் சுகு | 11 திசம்பர் 2022 | பதவியில் | இந்திய தேசிய காங்கிரசு | நாட்கள் | } |
# தென் அமெரிக்காவின் சோழர்கள் (ஆராய்ச்சி நூல்)



**தென் அமெரிக்காவின் சோழர்கள்** என்பது மீ. மனோகரன் என்பவரால் எழுதப்பட்ட சோழர் மற்றும் தென் அமெரிக்க இன்கா மன்னர்களுக்கும் உள்ள ஒப்புமைகளை ஆய்ந்து சோழர் வழித்தோன்றல்களே இன்கா மக்கள் என்று வாதிடும் தமிழாய்வு நூலாகும். இந்நூலின் படி முதல் மற்றும் இறுதி அத்தியாயங்கள் தவிர்த்து மற்ற ஐந்து அத்தியாயங்களும் சோழர்களும் இன்காக்களும் ஒரே இனத்தவர்களே என்று வரலாற்று ரீதியாக நிறுவ முற்படுகிறது. அந்த அத்தியாயங்களும் உட்தலைப்புகளும்,  

## அத்தியாயங்கள்
1. கண்டுபிடித்தவரைக் கண்டுபிடித்தல்
  1. புது உலகு காணப் புறப்பட்டோர்
  1. வைக்கிங்குகளின் வழிவந்தோர்
  1. அயரா அயர்லாந்தியர்
  1. வேல்சு இளவ்ரசன்
  1. காட்டலோனியக் கடலோடிகள்
  1. பண்டை ரோமானியர்
  1. புகழ்மிக்க பொனீசியர்
  1. துணிவுமிக்க துருக்கியர்
  1. அலைகடல் கடந்த எழுஞாயிறு நாட்டவர்
  1. சீனர் சென்ற விதம்
  1. இந்தோ-ஆரியரின் பங்கு
  1. தவறுகளின் தந்தை
  1. செவ்விந்தியரும் தென்னிந்தியரும்
  1. கொண்டவையும் கொடுத்தவையும்
1. சமயம் தோற்றுவித்த சமுதாய நிலைகள்
  1. மூடநம்பிக்கை சாய்த்த முடி
  1. பள்ளிப் படைக் கோயில்கள்
  1. கோயில்களும் குடிமக்களும்
  1. தீவிரச் சமய ஈடுபாடு இழைத்த தீமை
  1. செங்கதிர்ச் செல்வர்கள்
  1. இயற்கையை வணங்கிய இயல்பினர்
  1. கோயில் பல எடுத்த குல வேந்தர்
  1. குலதெய்வத்தின் கோயிலுக்கு பொற்கொடை
  1. தோற்றவர் கடவுளரை எற்றக் கொற்றவர்
  1. ஆலயங்களும் ஆரணங்களும்
1. பேரரசர் தம் தனி வாழ்வில்
  1. அரசியல் காரணமாய் அமைந்த மண உறவுகள்
  1. உடன்கட்டை ஏறிய பெருங்கோப் பெண்டுகள்
  1. இருநாட்டுக் கோடைத் திருவிழாக்கள்
  1. பேரரசன் பிறந்த நாளோ! தெய்வத் திருநாளோ!
  1. விழாக் காண உதவிய விண்ணியல்
1. திறன்மிகு ஆட்சிமுறை
  1. நிருவாகப் பிரிவினை
  1. தெரிப்பும் வரிவிதிப்பும்
  1. அரசகுடும்பமும் ஆளுநர் நியமனமும்
  1. அரியனை ஏறுமுன் அனுபவம்
  1. பெருவழி கண்ட இருபெருவேந்தர்
  1. அஞ்சல்துறை அமைப்பு
  1. துணைத் தலைநகரம் தோற்றுவித்தோர்
  1. ஏரிகளால் ஏற்றம்
1. சொல்லாராய்ச்சி சிந்திடும் சுடரொளி
  1. ஒற்றுமையுடைய சொற்கள் சில
  1. அய்யர் பற்றிய ஆய்வு
  1. அமைச்சர் ஆரியச் சொல்லா?
  1. பெருவின் பெயர்க் காரணம்
  1. பெருஞ்சோழ மரபும் பெருவும்
  1. பெரிதே புரிந்த பேரரசர்கள்
  1. உயர்ந்த இடத்தில் இருந்தவர்கள்
  1. பெரு சேர்ந்த சோழர் காலப் பெயர்கள்
  1. பெருவும் பெரும்பெயர் ஊர்களும்
1. பண்பாட்டுப் பயணம்
  1. பூம்புகார் தொடங்கி தூம்பேஸ் துறைமுகம் தொட்டு
  1. கடாரம் கொண்டோர்
  1. இந்தோனேசியா எங்கணும்
  1. பிலிப்பைன்சுடன் பிணைப்புகள்
  1. ஆஸ்திரேலியப் பழங்குடிகலும் திராவிடர்களும்
  1. மயோரிகளின் மண்ணில்
  1. மலரும் மாலையும் மருவிடும் தீவினில்
  1. ஈஸ்டர் தீவின் இணையற்ற சிலைகள்
  1. விசித்திரத் தீவின் சித்திர எழுத்துகள்
  1. கலபாகோஸ் கரையில்
1. ஒப்பியல் ஆய்வு உணர்த்திடும் உண்மைகள்
  1. பூர்வதேசம் எனும் புதிர்
  1. இலெமூரியா நூலாசிரியரின் மதிப்பீடு
  1. சோவியத் அறிஞர் கொள்கை
  1. சோழன் என்னும் பெயருக்குச் சொந்தக்காரர்கள்
  1. வீழ்ச்சியும் விளக்கமும்
# பட்டணத்து ராஜாக்கள்


**பட்டணத்து ராஜாக்கள்** இயக்குநர் எஸ். ஏ. சந்திரசேகர் இயக்கிய தமிழ்த் திரைப்படம். இதில் விஜயகாந்த், சில்க் ஸ்மிதா ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படம் 1982 மார்ச் 5 அன்று வெளியிடப்பட்டது.  

## நடிகர்கள்
- விஜயகாந்த் - விஜய்
- சில்க் ஸ்மிதா - ரேகா
- ஜெய்சங்கர்
- டைபிஸ்ட் கோபு
- திடீர் கண்ணையா
- ஜாக்கர் துளசி
- மாஸ்டர் ஹாஜா ஷெரிப்
- ஏ. வீரப்பன்
- கே. கண்ணன்
- ஜாகு
- அம்ஜத் குமார்
- குழந்தை சாந்தி
- குழந்தை ஷகீலா

## பாடல்கள்
இத்திரைப்படத்திற்கு சங்கர் கணேஷ் இசையமைத்தனர். பாடல் வரிகளை வாலி, புலமைப்பித்தன் ஆகியோர் இயற்றியுள்ளனர்.  
| 1 | "காதல் எனும்" | மலேசியா வாசுதேவன் | புலமைப்பித்தன் | 5:11 |  |
| --- | --- | --- | --- | --- | --- |
| 2 | "ஏழையின்" | மலேசியா வாசுதேவன் | வாலி | 2:58 | } |
# தாய் மூகாம்பிகை (திரைப்படம்)


**தாய் மூகாம்பிகை** இயக்குநர் கே. சங்கர் இயக்கிய தமிழ்த் திரைப்படம். இதில் கார்த்திக், சரிதா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 9 சூலை 1982.  

## கதைக்களம்
தாய் மூகாம்பிகையின் கோவிலில் அவளைப் புகழ்ந்து பாடுவதற்கு தனது வாழ்க்கையை அர்ப்பணிக்கும் ஒரு இசைக்கலைஞரைச் சுற்றி ஒரு பக்திக் கதை சுழல்கிறது.  

## நடிகர்கள்
- ராக்காயி / மூக்கை / தாய் மூகாம்பிகை கே.ஆர்.விஜயா
- ராக்காயியின் மூத்த மகன் செந்திலாக சிவக்குமார்
- ராக்காயியின் மகள் வெள்ளையம்மாவாக சரிதா
- ராக்காயியின் இளைய மகன் முத்துவாக கார்த்திக்
- கணேச பட்டராக மேஜர் சுந்தர்ராஜன்
- பட்டரின் மனைவி பூரணியாக சுஜாதா
- கண்ணப்பனாக ஜெய் சங்கர்
- தர்மகர்த்தாவாக தேங்காய் சீனிவாசன் , கிராமத் தலைவர்
- துர்காவாக பூர்ணிமா பாக்யராஜ்
- துர்காவின் தந்தையாக எம்.என். நம்பியார்
- ரஞ்சனியாக மனோரமா
- காம்போதியாக ஒரு வைரல் கிருஷ்ணராவ்
- கல்யாணியாக சி.கே. சரஸ்வதி
- சாரங்கன், ரஞ்சனியின் மகனாக நிழல்கள் ரவி
- ஜெய் கணேஷ் , பட்டரின் மகனாக மணி
- இன்ஸ்பெக்டர் கோபியாக வி.கோபாலகிருஷ்ணன்​
- குண்டு கல்யாணம்
- காந்திமதி
- பாடகராக எம். பாலமுரளிகிருஷ்ணா
- பாடகராக எம்.எஸ். விஸ்வநாதன்
- பாடகராக சீர்காழி கோவிந்தராஜன்

## இசைத்தட்டு
இசையமைத்தவர் இளையராஜா, பாடல் வரிகளை எழுதியது வாலி. "ஜனனி ஜனனி" பாடல் கல்யாணி ராகத்திலும், "இசை அரசி" பாடல் சூர்யா என்றும் அழைக்கப்படும் சல்லபம் ராகத்திலும், தலைப்புப் பாடல் வசந்த ஸ்ரீயிலும் அமைக்கப்பட்டுள்ளது. "ஜனனி ஜனனி" படத்திற்கான இசையை இசையமைக்கும்போது தனக்கு "நேரம் கடந்துவிட்டதாக" இளையராஜா குறிப்பிட்டார். " அடுத்த நாள் படத்திற்கான ' பூஜை ' செய்யத் திட்டமிட்டிருந்த திரைப்பட தயாரிப்பாளரின் கடுமையான அழுத்தத்தில் தான் இருந்ததாக" அவர் விளக்கினார். இளையராஜா இசையமைத்த ஆரம்பப் பாடல் ஆதி சங்கரர் கதாபாத்திரத்திற்குப் பொருந்தவில்லை. சங்கரரின் உருவப்படத்தைப் பார்க்கும் வாய்ப்பு கிடைத்ததால், பஜ கோவிந்தம் போன்ற பாடலை இசையமைக்கத் தூண்டப்பட்டதாக அவர் கூறினார். "ஜனனி ஜனனி" பாடலை முதலில் கே. ஜே. யேசுதாஸ் பாடுவதாக இருந்தது, ஆனால் யேசுதாஸின் பிற கடமைகள் காரணமாக இளையராஜா பூசைப் பதிப்பைப் பாடினார்; அவரது பதிப்பும் திரைப்படப் பதிப்பாகப் பயன்படுத்தத் தேர்ந்தெடுக்கப்பட்டது.  

| இசை அரசி எந்நாளும் | பி. சுசீலா, எஸ். ஜானகி, எம். எஸ். இராஜேஸ்வரி |  |
| --- | --- | --- |
| ஜனனி ஜனனி | இளையராஜா, தீபன் சக்ரவர்த்தி |  |
| மலை நாடு | எஸ். பி. சைலஜா |  |
| பசிக்கு சோறும் இல்லை | பி. ஜெயச்சந்திரன் |  |
| சீனத்து பட்டுமேனி | பி. சுசீலா, மலேசியா வாசுதேவன் |  |
| தாயே மூகாம்பிகையே | மங்களம்பள்ளி பாலமுரளிகிருஷ்ணா, ம. சு. விசுவநாதன், சீர்காழி கோவிந்தராஜன், எஸ். ஜானகி | } |

## வெளியீடும் வரவேற்பும்
தாயி மூகாம்பிகை ஜூலை 9, 1982 அன்று வெளியிடப்பட்டது. மூகாம்பிகையின் வரலாற்றையும், அவர்களின் பக்தர்களின் கதைகளையும் பார்க்க எதிர்பார்த்த பார்வையாளர்கள், சில துணைக் கதைகளைப் பார்க்கும்போது ஏமாற்றமடைவார்கள் என்று கல்கியின் திரைஞானி உணர்ந்தார். இருப்பினும், ஜெகதீசனின் வசனங்களையும், கார்த்திக்கின் நடிப்பையும் பாராட்டிய அவர், தரிசனத்தில் முழுமை காணாத குற்றத்திற்கு படத்தின் இயக்குனர் கே. சங்கர் தான் பொறுப்பு என்று முடிவு செய்தார்.
# யூதா பர்சபா

**யூதா பர்சபா** என்பவர் புதிய ஏற்பாட்டில் காணப்படும் நபர் ஆவார். திருத்தூதர் பணிகள் 15:22இன் படி, எருசலேமில் இருந்த ஆதி கிறித்தவர்களிடையே முதன்மை இடம் பெற்றிருந்ததால் இவரையும் சீலாவையும், பவுலேடும் பர்னபாவோடும் அந்தியோக்கியாவுக்கு எருசலேம் சங்கத்தின் முடிவுகளை எடுத்துரைக்க கடிதம் கொடுத்து அனுப்பினர். திருத்தூதர் பணிகள் 15:32இன் படி இவரும் சீலாவும் இறைவாக்கினர்கள் எனவும் அதனால் அவர்கள் அங்கிருத்த கிறித்தவகளோடு அதிகம் பேசி ஊக்கமூட்டி அவர்களை உறுதிப்படுத்தினர் எனவும் குறிக்கின்றது.  

ஆகையால் நாங்கள் யூதாவையும்,சீலாவையும் அனுப்பி இருக்கிறோம்.அவர்களும் வாய்மொழியால் இதே காரியத்தை அறிவிப்பார்கள்.  

என்று எருசலேம் ஆலோசனை சங்கத்தால் கடிதம் அனுப்பப்பட்டது.  

முக்கியமான கீழ் வரும் காரியங்களை தவிர, வேறெந்த பாரத்தையும் அவர்கள் மேல் ஏற்றக் கூடாது என்பதாய் அதிலே எழுதப்பட்டிருந்தது.  

அவை என்னவெனில்,  

1. விக்கிரகங்களுக்கு பலியிடப்பட்டவைகளை புசிக்க கூடாது.
1. இரத்தத்தைப் புசிக்க கூடாது.
1. கழுத்து நெரிக்கப்பட்டு, இரத்தம் வெளியேறாமல் இருக்கும் மாமிசத்தை புசிக்க கூடாது.
1. மிக முக்கியமாக,வேசித்தனத்துக்கு விலகியிருக்க வேண்டும் என்பதே.

இந்தக் கடிதத்தை அவர்கள் கொண்டு வந்து,வாசித்து காட்டியபோது இந்த ஊக்கப்படுத்துதலால் அந்தப் புறவினத்திலிருந்து ஆண்டவரின் ஐக்கியத்தில் வந்தவர்கள் சந்தோசப்பட்டார்கள்.பர்சபா எனப்பட்ட யூதாவும்,சீலாவும் சில காலம் அவர்களோடிருந்து, அவர்களுக்கு புத்தி சொல்லி,விசுவாசத்தில் உறுதியடையச் செய்து அதன் பிறகு சமாதானத்தோடு அங்கிருந்தவர்களாலே அனுப்பி வைக்கப் பட்டனர்.(திருத்தூதுவர் பணிகள் 15:27-33)
# தி. ச. சாமண்டிதாசு


**தி. ச. சாமண்டிதாசு** (பிறப்பு: 1936) என்பவர் ஒரு தமிழக எழுத்தாளர். தேனி மாவட்டம் கோம்பை எனும் ஊரில் வசித்து வரும் இவர் தஞ்சை கரந்தைக் கல்லூரியில் புலவர் பட்டமும், அடுத்து இளங்கலை, முதுகலை, கல்வியியல் பட்டங்களைப் பெற்று, தலைமையாசிரியராகப் பணியாற்றி ஓய்வு பெற்றவர். பொதுத்தொண்டில் ஆர்வலரான இவர் எழுதிய தமிழ்க் கட்டுரைக் கோவை எனும் நூல் எட்டு பதிப்புகள் அச்சிடப்பெற்று விற்பனையாகியுள்ளன. இவர் எழுதிய *"ஏலக்காயைப் பற்றி முழுமையாகத் தெரிந்து கொள்ளலாமே"* எனும் நூல் தமிழ்நாடு அரசின் தமிழ் வளர்ச்சித் துறையின் 2005ஆம் ஆண்டிற்கான சிறந்த நூல்களில் வேளாண்மையியல், கால்நடையியல் எனும் வகைப்பாட்டில் பரிசு பெற்றிருக்கிறது.
# எம். ராமச்சந்திரன்


**எம். ராமச்சந்திரன்** என்பவர் ஒரு தமிழக எழுத்தாளர். தேனி மாவட்டம் சின்னமனூர் எனும் ஊரில் பிறந்து சென்னையில் வசித்து வரும் இவர் அரசியல், தமிழ் இலக்கியத்தில் முதுகலைப் பட்டமும், ஆசிரியர் பயிற்சி, வங்கியாளர்களுக்கான பட்டமும் பெற்றவர். சென்னை சென்ட்ரல் பாங்க் ஆப் இந்தியாவில் 30 ஆண்டுகள் பணியாற்றி தலைமை அதிகாரியாக பணி நிறைவு பெற்றவர். “ஏற்றுமதி செய்து பணம் குவிப்பது எப்படி”” எனும் தலைப்பில் பல நகரங்களில் கருத்தரங்குகளை நடத்தி வருகிறார். இந்தியக் குடியரசுத் தலைவராக இருந்த ஆ. ப. ஜெ. அப்துல்கலாம் அவர்களின் பாராட்டைப் பெற்றிருக்கிறார். இவர் எழுதிய *"காசோலைகள்"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் பொருளியல், வணிகவியல், மேலாண்மை எனும் வகைப்பாட்டில் பரிசு பெற்றிருக்கிறது.  

## ஆதாரம்
# வாழ்வே மாயம் (திரைப்படம்)


***வாழ்வே மாயம்*** (*Vaazhvey Maayam*) இயக்குநர் ஆர். கிருஷ்ணமூர்த்தி இயக்கிய தமிழ்த் திரைப்படம் ஆகும். இதில் கமல்ஹாசன், ஸ்ரீதேவி ஆகியோர் முக்கியக் கதாபாத்திரங்களில் நடித்திருந்தனர். இப்படத்திற்கு இசையமைத்தவர் கங்கை அமரன். இத்திரைப்படம் 200 நாட்கள் மேல் ஓடிய வெற்றித் திரைப்படமாகும். இத்திரைப்படமானது தெலுங்கில் வெளியான *பிரேமாபிசேகம்* எனும் திரைப்படத்தின் மறு உருவாக்கமாகும். இத்திரைப்படம் மலையாளத்தில் ‘*பிரேமாபிஷேகம்’* என்ற பெயரில் வெளியானது.  

## நடிகர்கள்
- கமல்ஹாசன் - ராஜசேகரன்
- ஸ்ரீதேவி - ஸ்ரீதேவி
- ஸ்ரீபிரியா - இராதா
- ஜெய்சங்கர் - சங்கர்
- அம்பிகா - சந்தியா
- பிரதாப் போத்தன் - பிரதாப்
- மனோரமா - பேபி
- சுகுமாரி - இராஜசேகரனின் தாயார்
- ஜூனியர் பாலையா - இராஜசேகரனின் நண்பன்
- வி. கோபாலகிருஷ்ணன் - இராஜசேகரனின் நண்பன்
- கிருஷ்ணமூர்த்தி - இராஜசேகரனின் நண்பன்
- கே. பாலாஜி - மருத்துவர்
- ஆறன்முளா பொன்னம்மா
- ஜி. சீனிவாசன் - சாமிநாதன் சாஸ்திரி
- இளவரசி - சாமிநாதன் சாஸ்திரியின் மகள் (சிறப்புத் தோற்றம்)

## பாடல்கள்
கங்கை அமரன் இத்திரைப்படத்திற்கு இசையமைத்திருந்தார். வாலி பாடல் வரிகளை எழுதியிருந்தார்.  

#### தமிழ்ப் பாடல்கள்
| **எண்.** | **பாடல்** | **பாடகர்(கள்)** | **பாடலாசிரியர்** | **நீளம்** |
| --- | --- | --- | --- | --- |
| 1 | "தேவி ஸ்ரீதேவி" | எஸ். பி. பாலசுப்பிரமணியம், வாணி ஜெயராம் | கவிஞர் வாலி | 4:58 |
| 2 | "என் ராஜாவே" | எஸ். பி. பாலசுப்பிரமணியம், கல்யாணி மேனன் | 4:21 |  |
| 3 | "மழைக்கால மேகம் ஒன்று" | எஸ். பி. பாலசுப்பிரமணியம், வாணி ஜெயராம் | 5:07 |  |
| 4 | "நீல வான ஓடையில்" | எஸ். பி. பாலசுப்பிரமணியம் | 4:09 |  |
| 5 | "வந்தனம் என் வந்தனம்" | எஸ். பி. பாலசுப்பிரமணியம் | 5:11 |  |
| 6 | "வாழ்வே மாயம்" | கே. ஜே. யேசுதாஸ் | 5:10 | } |

#### மலையாளப் பாடல்கள்
| 4:58 |
| --- |

## மேற்கேள்கள்
# என்னைப் பார் என் அழகைப் பார்



**என்னைப் பார் என் அழகைப் பார்** (*Ennai Paar En Azhagai Paar*) இயக்குநர் என். எஸ். மணியம் இயக்கிய தமிழ்த் திரைப்படம். இதில் ஜெய்சங்கர், ஜெயமாலினி ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 19-ஆகத்து-1983.
# இன்று நீ நாளை நான்


**இன்று நீ நாளை நான்** (*Indru Nee Nalai Naan*) இயக்குநர் மேஜர் சுந்தரராஜன் இயக்கிய தமிழ்த் திரைப்படம். இதில் சிவகுமார், லட்சுமி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 12- ஆகத்து-1983.  

## நடிகர்கள்
- சிவகுமார்- பழனியப்பன்
- ஜெய்சங்கர்- மருதாச்சலம்
- லட்சுமி- பாப்பாத்தி
- சுலக்சனா - வள்ளி
- தேங்காய் சீனிவாசன்- மருத்துவர்
- மனோரமா - கமலம்
- மேஜர் சுந்தர்ராஜன்- காவல் அதிகாரி

## பாடல்கள்
இப்படத்திற்கு இளையராஜா இசையமைத்தார்.  
.  

| 1 | 'வா புள்ள நல்ல புள்ள' | எஸ். பி. பாலசுப்பிரமணியம், எஸ். பி. சைலஜா | கங்கை அமரன் |  |
| --- | --- | --- | --- | --- |
| 2 | 'தாழம்பூவே கண்ணுறங்கு' | எஸ். பி. பாலசுப்பிரமணியம், எஸ். ஜானகி, உமா ரமணன் | வைரமுத்து |  |
| 3 | 'பொன்வானம் பன்னீர்' | எஸ். ஜானகி |  |  |
| 4 | 'மொட்டு விட்ட முல்லக் கொடி' | எஸ். ஜானகி, எஸ். பி. சைலஜா |  |  |
| 5 | 'காங்கேயம் காளைகளே' | எஸ். பி. பாலசுப்பிரமணியம், கங்கை அமரன், சாய்பாபா, சுதாகர் | கங்கை அமரன் | } |
# கண் சிவந்தால் மண் சிவக்கும்


**கண் சிவந்தால் மண் சிவக்கும்** (*Kann Sivanthaal Mann Sivakkum*) இயக்குநர் ஸ்ரீதர்ராஜன் இயக்கிய தமிழ்த் திரைப்படம். இதில் ராஜேஷ், பூர்ணிமா ஜெயராம் ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 04, மார்ச்சு 1983 ஆகும். இத்திரைப்படத்திற்கு 1983 ம் ஆண்டு சிறந்த அறிமுக இயக்குனரின் முதல் திரைப்படத்திற்கான இந்திராகாந்தி விருது வழங்கப்பட்டது.
# பாயும் புலி (1983 திரைப்படம்)



**பாயும் புலி** (*Paayum Puli*) இயக்குநர் எஸ். பி. முத்துராமன் இயக்கிய தற்காப்புக் கலை தமிழ்த் திரைப்படமாகும். இதில் ரஜினிகாந்த், ராதா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 14- சனவரி-1983 .  

## கதை
ஒரு கடத்தல்காரன் தனது சகோதரியான பரணியைக் கொல்லும்போது, ​​ஒரு சாந்தகுணமுள்ளவள் அவளது மரணத்திற்கு நீதியை வழங்குவதாக சபதம் செய்து தற்காப்புக் கலை பள்ளியில் சேருகிறாள். அவர் ஒரு மாஸ்டர் ஃபைட்டர் ஆக கடினமாக பயிற்சி அளிக்கிறார், அவரது சண்டை திறன்களை மதிக்கிறார். ஒரு புதிய அடையாளமான பாயும் புலி (புலி துள்ளல்), அவர் பழிவாங்குவதற்காக புறப்படுகிறார், ஆனால் ஒரு அழகான பெண் ரேவதியின் பாசம் விரைவில் தனது திட்டங்களில் ஒரு தடையை ஏற்படுத்துகிறது.  

## இசை
இளையராஜா இசையமைத்துள்ள இப்படத்திற்கு வாலி பாடல்களை எழுதியுள்ளார். பொத்திகிட்டு ஊதுதடி என்ற பாடல் பிரபலமாகியது. "ஆடி மாசம்" என்ற பாடலுக்கும் நல்ல வரவேற்பு கிடைத்தது.
# சட்டம் (திரைப்படம்)


**சட்டம்** இயக்குநர் கே. விசயன் இயக்கிய தமிழ்த் திரைப்படம். இதில் கமல்ஹாசன், மாதவி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் கங்கை அமரன் மற்றும் இத்திரைப்படம் வெளியிடப்பட்ட நாள் 21-மே-1983. இது **தோஸ்தானா** (1980) என்ற இந்தி படத்தின் மறு ஆக்கம் ஆகும். இப்படம் மலையாளத்தில்‘*சினேகபந்தம்’* என்றும் மொழிமாற்றம் செய்யப்பட்டது.  

## நடிகர்கள்
- கமல்ஹாசன் - ராஜா (காவல்துறை)
- மாதவி - ராதா
- சரத் பாபு - ரவி (வக்கீல்)
- ஒய். ஜி. மகேந்திரன் - எம். எல். அனந்தராமன்
- ஜெய்சங்கர் - ரமேஷ்
- விஜயகுமார் - மைக்கேல் ஜானி
- கே. பாலாஜி - டோனி
- மனோரமா - பந்தனூர் சந்திரபானா
- இளவரசி
- சத்தியகலா
- சில்க் ஸ்மிதா - (சிறப்புத் தோற்றம் )

## பாடல்கள்
இப்படத்திற்கு கங்கை அமரன் அவர்கள் பாடல் இசை அமைத்துள்ளார். வாலி அவர்கள் அனைத்து பாடல்களையும் எழுதியுள்ளார்.  

**தமிழ் பாடல்கள்**  

| பாடல் | பாடகர்கள் | பாடலாசிரியர் | நீளம் |
| --- | --- | --- | --- |
| "வா வா என் வீனையே" | எஸ். பி. பாலசுப்பிரமணியம், வாணி ஜெயராம் | கவிஞர் வாலி | 03:29 |
| "அம்மம்மா சரணம் சரணம் உன் பாதங்கள்" | எஸ். பி. பாலசுப்பிரமணியம், வாணி ஜெயராம் | 04:17 |  |
| "ஒரு நண்பனின் கதையிது" | எஸ். பி. பாலசுப்பிரமணியம் | 4:15 |  |
| "தேகம் பட்டு சிரிக்கும் மொட்டு" | எஸ். பி. பாலசுப்பிரமணியம், எஸ். பி. சைலஜா | 5:40 |  |
| "நண்பனே எனது உயிர்" | எஸ். பி. பாலசுப்பிரமணியம், மலேசியா வாசுதேவன் | 7:34 |  |
**மலையாளப் பாடல்கள்**  
| பி.ஜெயச்சந்திரன், வாணி ஜெயராம் |
| --- |
**தெலுங்கு பாடல்கள்**  
| } |
| --- |
# தங்க மகன் (1983 திரைப்படம்)



***தங்க மகன்*** (*Thanga Magan*) இயக்குநர் ஏ. ஜெகந்நாதன் இயக்கிய தமிழ்த் திரைப்படம். இதில் ரஜினிகாந்த், பூர்ணிமா ஜெயராம் ஆகியோர் முக்கியக் கதாபாத்திரங்களில் நடித்திருந்தனர். இளையராஜா இசையமைத்திருந்த இத்திரைப்படம் 1983 நவம்பர் 4 அன்று வெளியிடப்பட்டது. தெலுங்கில் *நுவ்வே நேனே* என்று மொழி மாற்றம் செய்யப்பட்டது.  

## நடிகர்கள்
- இரசினிகாந்து - அருண்
- பூர்ணிமா பாக்கியராஜ் - சித்ரா
- ஜெய்சங்கர் - ராஜலிங்கம்
- தேங்காய் சீனிவாசன் - வெள்ளியங்கிரி
- சில்க் ஸ்மிதா - ரேகா
- ரவீந்தரன் - ரவி
- சி. ஆர். விஜயகுமாரி - இலட்மி
- மனோரமா - அன்னபூரிணி
- வி. கே. ராமசாமி - சிதம்பரம்
- வி. கோபாலகிருட்டிணன் (நடிகர்) - கேப்டன் இரகுராம்
- இரா. சு. மனோகர் - காளி
- சி. ஆர். பார்த்திபன் - காவல் ஆணையாளர்
- பூர்ணம் விஸ்வநாதன் - நீதியரசர்
- ஆர். நீலகண்டன்
- லூசு மோகன்
- குண்டு கல்யாணம்
- தயிர் வடை தேசிகன்
- அனுராதா (மச்சானைப் பாரடி பாடலில் சிறப்புத் தோற்றம்)

## பாடல்கள்
படத்திற்கு இசையமைத்தவர் இளையராஜா.  

| 1 | "அடுக்கு மல்லிகை" | எஸ். பி. பாலசுப்பிரமணியம், எஸ். ஜானகி | நா. காமராசன் | 4:15 |
| --- | --- | --- | --- | --- |
| 2 | "மச்சானப் பாரடி" | எஸ். ஜானகி, வாணி ஜெயராம் | வைரமுத்து | 4:28 |
| 3 | "பூமாலை ஒரு பாவை" | எஸ். பி. பாலசுப்பிரமணியம், எஸ். ஜானகி | வாலி | 6:13 |
| 4 | "இராத்திரியில் பூத்திருக்கும்" | எஸ். பி. பாலசுப்பிரமணியம், எஸ். ஜானகி | புலமைப்பித்தன் | 4:07 |
| 5 | "வா வா பக்கம் வா" | எஸ். பி. பாலசுப்பிரமணியம், வாணி ஜெயராம் | முத்துலிங்கம் | 5:02 |
# துடிக்கும் கரங்கள்


**துடிக்கும் கரங்கள்** (*Thudikkum Karangal*) இயக்குநர் ஸ்ரீதர் இயக்கிய தமிழ்த் திரைப்படம். இதில் ரஜினிகாந்த், ராதா ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படம் 1983 மார்ச்சு 4 அன்று வெளியிடப்பட்டது.  

## கதைச்சுருக்கம்
கோபி (ரஜினிகாந்த்) ஆட்டோ மெக்கானிக் மற்றும் பாலு ( விஜயகுமார் ) என்பவரின் சகோதரர் ஆவார் இவர் ரமேஷ் (ஜெய்சங்கர்) தோட்டத்தில் எழுத்தராகப் பணிபுரிகிறார். கோபிக்கும் ரமேசுக்கும் இடையிலான மோதலைக் கையாளும் நிகழ்வுகளை இத்திரைப்படம் சித்தரிக்கிறது. ராதா (ராதா) என்பவர் கோபி மீது காதல் கொள்பவர்.  

## நடிகர்கள்
- ரஜினிகாந்த் - கோபி
- இராதாவாக - இராதா
- ஜெய்ஷங்கர் - இரமேஷ்
- பாலுவின் மனைவியாக - சுஜாதா
- விஜயகுமார் - பாலு
- ஒய். ஜி. மகேந்திரன் - பாபு
- ஸ்டெல்லாவாக வனிதா கிருஷ்ணசந்திரன்
- சர்ச் தந்தையாக பிரதாபச்சந்திரன்
- சில்க் ஸ்மிதா - சீதா
- எல். ஐ. சி. நரசிம்மன் - மருத்துவர்
- பட்டறைச் சிறுவனாக மாஸ்டர் ஹாஜா ஷெரிப்

## பாடல்கள்
இத்திரைப்படத்திற்கு எஸ். பி. பாலசுப்பிரமணியம் இசையமைத்திருந்தார். பாடல் வரிகளை புலமைப்பித்தன், கங்கை அமரன் ஆகியோர் எழுதியிருந்தனர்.  
| 1 | "அடடா இதுதான்" | எஸ். பி. பாலசுப்பிரமணியம், எஸ். ஜானகி | புலமைப்பித்தன் | 4:16 |  |
| --- | --- | --- | --- | --- | --- |
| 2 | "மேகம் முந்தானை" | எஸ். பி. பாலசுப்பிரமணியம், வாணி ஜெயராம் | கங்கை அமரன் | 4:46 |  |
| 3 | "சந்தனம் பூச மஞ்சள்" | எஸ். பி. பாலசுப்பிரமணியம், எஸ். ஜானகி | புலமைப்பித்தன் | 3:51 |  |
| 4 | "தொட்டுக்கிட்டா" | எஸ். பி. பாலசுப்பிரமணியம், எஸ். ஜானகி | 4:27 |  |  |
| 5 | "உள்ளத்தில்" | எஸ். பி. பாலசுப்பிரமணியம், பி. ௭ஸ். சசிரேகா | புலமைப்பித்தன் | 3:39 |  |
| 6 | "வாலிபம் வாடாத" | எஸ். பி. பாலசுப்பிரமணியம், துர்கா | கங்கை அமரன் | 4:39 | } |
# சாவி (திரைப்படம்)



**சாவி** இயக்குநர் கார்த்திக் ரகுநாத் இயக்கிய தமிழ்த் திரைப்படம். இதில் சத்யராஜ், சரிதா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் கங்கை அமரன் மற்றும் இத்திரைப்படம் வெளியிடப்பட்ட நாள் 10-அக்டோபர்-1985.இது Dial M for Murder என்ற ஆங்கில படத்தின் தழுவல் ஆகும்.
# வேலி (திரைப்படம்)


**வேலி** இயக்குநர் துரை இயக்கிய தமிழ்த் திரைப்படம். இதில் ராஜேஷ், சரிதா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சங்கர் கணேஷ் மற்றும் இத்திரைப்படம் வெளியிடப்பட்ட நாள் 27-சூலை-1985.  

## நடிகர்கள்
- சரிதா
- ராஜேஷ்
- சுமித்ரா
- சத்யராஜ்
- ஜெய்சங்கர்
- ஜனகராஜ்
- வனிதா

## பாடல்கள்
இத்திரைப்படத்திற்கு சங்கர் கணேஷ் இசையமைத்திருந்தனர். பாடல் வரிகளை வாலி வைரமுத்து பூங்குயிலன் ஆகியோர் எழுதியிருந்தனர்.